Central African Republic

De **Central African Republic** (**CAR**), formerly dem know as **Ubangi-Shari**, be landlocked country wey dey Central Africa. Edey border by Chad to de north, Sudan to de northeast, South Sudan to de east, de Democratic Republic of the Congo to de south, de Republic of the Congo to de southwest, den Cameroon to de west. Bangui be de country ein capital den largest city, for de border of de Democratic Republic of the Congo. De Central African Republic dey cover land area of about 620,000 square kilometres (240,000 sq mi). As of 2021, eget estimated population of around 5.5 million. As of 2024, de Central African Republic be de scene of civil war, wey na edey go on since 2012.

Chaw of de Central African Republic dey consist of Sudano-Guinean savannas, buh de country sanso dey include Sahelo-Sudanian zone insyd de north den equatorial forest zone insyd de south. Two-thirds of de country dey within de Ubangi River basin (wey dey flow into de Congo), while de third wey dey remain dey lie insyd de basin of de Chari, wey dey flow into Lake Chad.

Despite ein significant mineral deposits den oda resources, such as uranium reserves, crude oil, gold, diamonds, cobalt, lumber, den hydropower, as well as significant quantities of arable land, de Central African Republic dey mong de ten poorest countries insyd de world, plus de lowest GDP per capita for purchasing power parity insyd de world as of 2017. As of 2021, according to de Human Development Index (HDI), de country get de fourth-lowest level of human development, dey rank 188 out of 191 countries. De country get de lowest inequality-adjusted Human Development Index (IHDI), dey rank 156th out of 156 countries. Dem sanso estimate de Central African Republic as de unhealthiest country as well as de worst country insyd for wich you be young.

De Central African Republic be member of de United Nations, de African Union, de Economic Community of Central African States, de Organisation internationale de la Francophonie den de Non-Aligned Movement.

## Etymology
Dem derive de name of de Central African Republic from de country ein geographical location insyd de central region of Africa den ein republican form of government. From 1976 cam 1979, na dem know de country as de Central African Empire.

During de colonial era, na de country ein name be Ubangi-Shari (French: *Oubangui-Chari*), name dem derive from two major rivers den Central African waterways – Ubangi den Chari. Barthélemy Boganda, de country ein first prime minister, favor de name "Central African Republic" ova Ubangi-Shari, reportedly secof he envision larger union of countries insyd Central Africa.

## Demographics

### Languages
De Central African Republic ein two official languages be French den Sango (sanso dem spell am as Sangho), creole dem develope as inter-ethnic lingua franca base for de local Ngbandi language top. De Central African Republic be one of de few African countries make dem grant official status to African language.

## References


## Sources

* Eur (31 October 2002). *[https://books.google.com/books?id=1KBP7QbalX0C&pg=PA185 Africa South of the Sahara 2003]*. Taylor & Francis. ISBN 978-1-85743-131-5.
* Kalck, Pierre (2004). *Historical Dictionary of the Central African Republic*.
* McKenna, Amy (2011). **. The Rosen Publishing Group. ISBN 978-1615303229.
* Balogh, Besenyo, Miletics, Vogel: La République Centrafricaine

## You fi read further

* Doeden, Matt, *Central African Republic in Pictures* (Twentyfirst Century Books, 2009).
* Petringa, Maria, *Brazza, A Life for Africa* (2006). ISBN 978-1-4259-1198-0.
* Titley, Brian, *Dark Age: The Political Odyssey of Emperor Bokassa*, 2002.
* Woodfrok, Jacqueline, *Culture and Customs of the Central African Republic* (Greenwood Press, 2006).

## External links

### Overviews

* Country Profile from BBC News
* Central African Republic. *[[:en:The_World_Factbook|The World Factbook]]*. Central Intelligence Agency.
* Central African Republic from *UCB Libraries GovPubs*
* Key Development Forecasts for the Central African Republic from International Futures

### News

* Central African Republic news headline links from AllAfrica.com

### Oda

* Central African Republic at *Humanitarian and Development Partnership Team (HDPT)*
* Johann Hari in Birao, Central African Republic. "Inside France's Secret War" from *[[:en:The_Independent|The Independent]]*, 5 October 2007